**חוש הטעם**

 **קולטים מידע**

**⏴ במבט חדש לכיתה א**

**היקף יחידת הלימוד:** 1 - 2 שעורים

**עמודים:** 52 - 55

# מטרות

* התלמידים יסבירו את משמעות המושג "לטעום" - "לקלוט מידע בעזרת הלשון".
* התלמידים יפרטו את סוגי המידע שקולטים בעזרת חוש הטעם (מתוק, מלוח, חמוץ, מר).
* התלמידים יציינו שהלשון היא איבר החוש של חוש הטעם.
* התלמידים יציינו שאנו טועמים בעזרת הלשון.
* התלמידים יחברו משפטים בעזרת המושגים החדשים שלמדו.

# היערכות לשיעור

* ארבעה בקבוקונים ובתוכם מיץ לימון, מי מלח, מי סוכר, תמצית שקדים, מים
* בסקוטים גרוסים, גרידת תפוז, סוכריות קטנות, שבבי קוקוס, אבקת קקאו, שוקולד, קערה.
* כרטיסים עם המילים: **לשון, חוש הטעם, מר, מתוק, חמוץ, מלוח, טעמים**
* מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמודים 41 - 42.

**מהלך השיעור - ראו בעמודים הבאים.**

# מהלך השיעור: חוש הטעם

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בסוגי המידע שקולטים בחוש הטעם.**קולטים מידע בעזרת חוש הטעם**עורכים דיון לברור ידע מוקדם, שואלים:* אלו טעמים של מזונות אתם מכירים?
* בעזרת איזה איבר חוש אנו קולטים טעמים?

מבצעים את המשימה **מה קולטים בעזרת חוש הטעם?,** עמוד 52.המשימה נועדה להפגיש את התלמידים עם ארבעה טעמים שאנו חשים.**שימו לב!** בניגוד לטעמים שונים, כמו מלוח, חמוץ, מר מתוק, הטעם החריף הוא כאב שנגרם מגירוי חזק מדי של אזורי הטעם שבלשון שלנו. החריף לא משפיע על חוש הטעם, כמו טעמים של ממש. חריף הוא למעשה תחושת הצריבה, מעין כוויה שנגרמת בקולטני הכאב שעל הלשון.מסכמים חלק זה בעזרת השאלות שבתבנית **שיח,** עמוד 52. |
| התנסות  | **מזהים טעמים:**מבצעים את המשימה **מאכלים בטעמים שונים,** עמוד 53.במשימה התלמידים ממיינים מזונות לארבעת הטעמים. המשימה נועדה להבין אודות החשיבות של הכרת טעמי המזון. היכולת להבחין בטעמים היא אחת התכונות החשובות אצל בעלי חיים ובכללם האדם והודות לה הם זוכים לתזונה בטוחה. בעזרת חוש הטעם והריח מצליחים יצורים להתרחק ממזון או להימשך אליו.**שימו לב!*** חשוב להדגיש שהנאה מטעמים או דחייתם היא אישית ותלויה גם בתרבות.
* חשוב לעודד את התלמידים להשתמש במונח "קולטים" (למשל, בעזרת חוש הטעם קלטתי טעם מתוק של שוקולד) סמוך למונח "טועמים", כדי להרחיב את משמעות המושג טועמים.
* לחוש הטעם יש טעמים מוגדרים בניגוד לחוש הריח שציון הריח נושא את שם המוצר המפיץ את הריח.
* חשוב להנחות ילדים מפני טעימה של דבר שאינו מזוהה.
* חוש הריח וחוש הטעם פעלים יחד.
 |
| המשגה | מסכמים חלק זה בעזרת קטע המידע שבעמוד 54.קוראים ושואלים:* אילו טעמים הוזכרו בקטע המידע? (מלוח, מתוק, מריר, חמוץ)
* באיזה איבר טועמים? (בלשון)
* היכן נמצא חוש הטעם? (בלשון)
 |
| יישום | תולים על הלוח את כרטיסי המילים: **לשון, חוש הטעם, מר, מתוק, חמוץ, מלוח, טעמים** בוחרים בזוג מילים ומחברים משפט.לדוגמה: המילים: לשון, מרהמשפט: בעזרת **הלשון** קולטים טעם **מר**.מבצעים את המשימה **מכינים כדורי שוקולד בטעמים**, עמוד 55.* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **מטיילים עם חוש הטעם**. המשימה עוסקת בתפקוד הייחודי של חוש הטעם ובחשיבותו של חוש הטעם להתמצאות בסביבה.
* מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(מנויים)למשימה **מה קרה לחוש הטעם?** במשימה זו התלמידים מתוודעים, תוך כדי ביצוע ניסויים, להשפעה של חוש הריח על חוש הטעם ולתרומה שיש לשיתוף פעולה בין החושים לתפקוד בסביבה.
 |
| סיכום ורפלקציה | איזה מידע אנו קולטים בעזרת חוש הטעם? אלו סוגי ריחות קולטים בעזרת חוש הטעם? אילו טעמים אני אוהב/ת?אילו טעמים אני לא אוהב/ת? |